વાંકાનેર તાલુકાના કોટડા નાયાણી ગામે ઘર કંકાસને કારણે પત્નીના હાથ પગ ભાંગી નાખી ગળે ટૂંપો આપી પતિએ મોતને ઘાટ ઉતારી દેતા ચકચાર જાગી છે જો કે હત્યા કરવા છતાં બીમારીથી કુદરતી મોત થયાનું રટણ કરનાર પતિ હાલમાં નાસી છૂટ્યો છે અને પીએમ રિપોર્ટ બાદ બનાવ હત્યાનો હોવાનું ખુલતા પોલીસ કાફલો ઘટના સ્થળે દોડી ગયો છે. દિવાળીના તહેવાર પર આ બનાવથી ગામમાં શોક છવાઇ ગયો છે. પ્રાપ્ત વિગતો મુજબ વાંકાનેર તાલુકાના કોટડા નાયણી ગામે રહેતા ભીખાભાઈ બચુભાઈ લઢેરે પોતાની પત્ની જાનુબેન ઉર્ફે ભારતીબેન (ઉં.વ.50) ની ગત. 3ના રોજ હથીયારથી માર મારી હાથ-પગ ભાંગી નાખી ગળેટૂંપો આપી મારી નાખી હત્યા કરી નાખી હતી. તેણે લાશને ઘરમાં જ રાખી મુકી હતી અને અંતિમવિધિ માટે તૈયારી કરવા માંડી હતી. એવામાં ગ્રામજનોને શંકા ઉપજતાં આરોપીએ પોલીસને જાણ કરી હતી કે તેની પત્ની પડી જવાથી મૃત્યુ પામી છે.